तुर्की के लोग श्वेत हैं और वहां का जीवन स्तर जल्दी ही यूरोप के समकक्ष हो जावेगा। तुर्की पहँच ऐसा लगता है मानो हम किसी यूरोपीय देश में पहुंच गए हों। वहां की जो चीज सबसे ज्यादा प्रभावित करती है, वह है साफ-सफाई का उच्च स्तर। क्वोनिया जैसे छोटे से शहर और अन्ताल्या के आसपास के ग्रामीण क्षेत्र में भी मैंने किसी को सार्वजनिक स्थान पर कचरा फेंकते नहीं देखा। इसके विपरीत, हमारे देश में साफ-सफाई का नामोनिशान नहीं है। मुंबई शहर में भी जगह-जगह कचरे के ढेर देखे जा सकते हैं। यह सचमुच शर्मनाक है कि तुर्की से आर्थिक व तकनीकी के क्षेत्र में बहुत आगे होने के बावजूद हमारे देश का साफ-सफाई का स्तर इतना निम्न है।